Μπιλ Ντέντμαν

Ο **Μπιλ Ντέντμαν**(*Bill Dedman*) είναι βραβευμένος με βραβείο Πούλιτζερ Aμερικανός δημοσιογράφος και συγγραφέας.

Οι έρευνές του ανήκουν στα χαρακτηριστικά παραδείγματα ερευνητικής δημοσιογραφίας και θεωρείται από τους πρωτοπόρους στην εισαγωγή της χρήσης υπολογιστών στην ερευνητική δημοσιογραφία(σήμερα γνωστή ως δημοσιογραφία δεδομένων)με τη σειρά των άρθρων του "Το χρώμα του χρήματος" το 1989.

Ανάμεσα στα σημαντικά ρεπορτάζ του με μεγάλη επίδραση είναι και αυτά για τις μεθόδους ανάκρισης των κρατουμένων στο Στρατόπεδο Κράτησης του Γκουαντάναμο, η έρευνα για τους πυροβολισμούς σε σχολεία και πως μπορούν να προληφθούν, καθώς και για τη συγκάλυψη από τη Ρωμαιοκαθολική Εκκλησία των κατηγοριών για σεξουαλική κακοποίηση από έναν ιερέα.

Έχει διδάξει ερευνητική δημοσιογραφία στα Πανεπιστήμιο του Μέριλαντ , Πανεπιστήμιο του Northwestern, Πανεπιστήμιο Βοστώνης και Πανεπιστήμιο Stony Brook.

Διετέλεσε για έξι χρόνια μέλος του διοικητικού συμβουλίου της αμερικανικής ένωσης "Investigative Reporters & Editors"(Ερευνητικοί Δημοσιογράφοι & Εκδότες).

Το έργο του Ντέντμαν στην ερευνητική δημοσιογραφία αναλύεται σε βάθος σε δύο βιβλία, "Custodians of Conscience" και "The Ethical Journalist: Making Responsible Decisions in the Digital Age".

Είναι ο ένας από τους δύο συγγραφείς του μπεστ σέλερ των New York Times το 2013 βιογραφίας της αμερικανίδας κληρονόμου Huguette Clark με τον τίτλο: «Empty Mansions: The Mysterious Life of Huguette Clark and the Spending of a Great American Fortune», το οποίο μάλιστα θα γίνει και σειρά από το HBO και την Fremantle.

## Η δημοσιογραφία
Ξεκίνησε να ασχολείται με τη δημοσιογραφία σε ηλικία 16ετών ως αντιγραφέας στους Chattanooga Times. Κατά τη διάρκεια των σπουδών του στο Πανεπιστήμιο Washington στο St. Louis, έγραφε στη φοιτητική εφημερίδα Student Life και εργαζόταν με μερική απασχόληση ως επιμελητής στην τοπική εφημερίδα St. Louis Post-Dispatch.

Ωστόσο, εγκατέλειψε τις σπουδές του για να εργαστεί ως ρεπόρτερ στην εφημερίδα The Daily Star-Journal.

Έχει γράψει για τις Knoxville News Sentinel, The Atlanta Journal-Constitution, The Boston Globe, The Washington Post και The New York Times και υπήρξε ο πρώτος διευθυντής του τμήματος δημοσιογραφίας δεδομένων του Associated Press.

Την περίοδο 2006-2014 υπήρξε ερευνητικός δημοσιογράφος για το NBC News και το NBCNews.com.

Από το 2014 εντάχθηκε στην Newsday, έντυπο και online, και στο τηλεοπτικό Newsday και το καλωδιακό News 12 Long Island.

## Το χρώμα του χρήματος
Το 1989 έλαβε βραβείο Πούλιτζερ(Pulitzer)για τη σειρά άρθρων του με τίτλο «Το Χρώμα του Χρήματος» (***The Color of Money)***στα οποία αποκάλυψε μία συστηματική ρατσιστική αντιμετώπιση στην πολιτική δανεισμού των μεγάλων τραπεζικών ιδρυμάτων απέναντι σε μαύρες οικογένειες που ανήκαν στη μεσαία τάξη.

Όπως έγραψε και η επιτροπή των βραβείων Πούλιτζερ, η έρευνα αυτή του Ντέντμαν «οδήγησε σε σημαντικές μεταρρυθμίσεις αυτών των πολιτικών».

## Βραβεία
* Για τη σειρά άρθρων του στην εφημερίδα The Atlanta Journal-Constitution με τον τίτλο "Το χρώμα του χρήματος"(The Color of  Money):

1988: βραβείο Worth Bingham ερευνητικής δημοσιογραφίας

1989: βραβείο Πούλιτζερ(Pulitzer) ερευνητικής δημοσιογραφίας

1989: βραβείο δημοσιογραφίας Robert F. Kennedy (Grand Prize και First Prize Print)

* 2007: βραβείο Sigma Delta Chi της Society of Professional Journalists για έρευνα του για το NBCNews.com με τον τίτλο Cause for Alarm.
* 2011: βραβείο Best in Business της Society of American Business Editors and Writers για τη δουλειά του για την κληρονόμο Huguette Clark και την οικογένειά της.
* Για την 3χρόνη έρευνα της ομάδας του Newsday με τον τίτλο Long Island Divided:

2019: βραβείο Peabody

2019: βραβείο Sigma Delta Chi της Society of Professional Journalists

2019: βραβείο δημοσιογραφίας George Polk

2020: βραβείο Edward R. Murrow

## Παραπομπές


Κατηγορία:Αμερικανοί δημοσιογράφοι